Στάσεις εκπαιδευτικών σε παιδιά μεταναστών. Ζητήματα προσαρμογής και σχολικής επίδοσης
Creators: name: Τσαχαλίδου, Παναγιώτα Ευσταθίου
Publisher: name: Aristotle University of Thessaloniki
Year: 2017
Subjects: Μετανάστες-Παιδιά-Προσαρμογή
Immigrants-Children-Social adaptation

description: Σήμερα πολλοί άνθρωποι υποχρεώθηκαν να μεταναστεύσουν για να βρουν πιο ανθρώπινες συνθήκες ζωής και εργασία. Κάποιοι από αυτούς ήρθαν ως μετανάστες στην Ελλάδα. Μάλιστα τα τελευταία χρόνια η Ελλάδα έχει μετατραπεί σε χώρα υποδοχής μεταναστών από διάφορες χώρες, όπως της Πρώην Σοβιετικής Ένωσης, της Αλβανίας και της Συρίας. Όλοι αυτοί οι άνθρωποι ήρθαν στην Ελλάδα, για να δουλέψουν, να ζήσουν μια καλύτερη ζωή αλλά και κάποιοι από αυτούς ήθελαν να περάσουν στην Ευρώπη, χρησιμοποιώντας την Ελλάδα ως σταυροδρόμι. Όλους αυτούς τους μετανάστες, το ελληνικό κράτος καλείται να τους εντάξει στην ευρύτερη τοπική ελληνική κοινωνία, κάτι το οποίο μπορεί να επιτευχθεί μέσω της εκπαίδευσης. Η εκπαίδευση που βοηθά στην ένταξη των μεταναστών μαθητών πρέπει να βασίζεται στην αποδοχή κάποιων στοιχείων του πολιτισμού αυτών των παιδιών και, για αυτό το λόγο, είναι απαραίτητο να διαμορφωθεί μια εκπαίδευση, η οποία θα εμπεριέχει στοιχεία της γλώσσας και του πολιτισμού τόσο της Ελλάδας όσο και της μητρικής χώρας των συγκεκριμένων μαθητών. Επιπλέον, οι εκπαιδευτικοί και οι διευθυντές των σχολικών μονάδων οφείλουν να προσπαθούν να ενσωματώσουν τα παιδιά μεταναστών και να συμβάλλουν ώστε αυτά να γίνουν αποδεκτά από τους συμμαθητές τους. Παρόλα αυτά, όμως, κάτι τέτοιο δεν είναι δυνατό να συμβεί πολλές φορές, με αποτέλεσμα οι μετανάστες μαθητές να έρχονται αντιμέτωποι μερικές φορές με διάφορα φαινόμενα ρατσισμού, βίας και επιθετικότητας και σχολικού και κοινωνικού αποκλεισμού. Αυτά τα προβλήματα δυσχεραίνουν την ένταξη των μαθητών αυτών και οδηγούν σε χαμηλές επιδόσεις και πολλές φορές ακόμα και σε παραβατικές συμπεριφορές. Για να αντιμετωπιστούν αυτά τα προβλήματα, πρέπει να υπάρξει ένταξη και αποδοχή των συγκεκριμένων μαθητών από τους άλλους συμμαθητές τους. Επομένως, οι εκπαιδευτικοί προσπαθούν να εφαρμόσουν στο σχολείο και στην τάξη τους διάφορες διδακτικές τεχνικές, όπως την ομαδοσυνεργατική διδασκαλία, το θεατρικό παιχνίδι, το παιχνίδι ρόλων, τη λογοτεχνία, τους παραδοσιακούς χορούς και την παραδοσιακή μουσική και τη χρήση της σχολικής βιβλιοθήκης. Όπως είναι λογικό, για να επιτευχθούν οι συγκεκριμένες τεχνικές σε μια τάξη με παιδιά μεταναστών, είναι απαραίτητο να υπάρχει πρώτα από όλα η εφαρμογή της διαπολιτισμικής προσέγγισης, με τη βοήθεια της οποίας οι μαθητές βιώνουν συναισθήματα ενσυναίσθησης για τους μετανάστες συμμαθητές τους. Πέρα, όμως, από την εφαρμογή των παραπάνω διδακτικών τεχνικών, είναι αναγκαίο να υπάρχει μια καλή σχέση μεταξύ του σχολείου και της οικογένειας των συγκεκριμένων μαθητών, έτσι ώστε αυτοί να είναι σε θέση να αποδώσουν όσο καλύτερα μπορούν και να αισθανθούν ότι είναι αποδεκτοί από το σχολείο και την κοινωνία. Σύμφωνα με όλα τα παραπάνω, φαίνεται ότι σκοπός της συγκεκριμένης έρευνας είναι να διερευνηθούν οι απόψεις των εκπαιδευτικών πρωτοβάθμιας εκπαίδευσης σχετικά με ορισμένα θέματα προσαρμογής και επίδοσης των παιδιών μεταναστών. Προς επίτευξη του συγκεκριμένου σκοπού χρησιμοποιήθηκαν ερωτήσεις με τη μορφή συνέντευξης, οι οποίες τέθηκαν στους συμμετέχοντες εκπαιδευτικούς. Στη συγκεκριμένη έρευνα συμμετείχαν 33 εκπαιδευτικοί πρωτοβάθμιας εκπαίδευσης από 4 σχολεία του δήμου Θεσσαλονίκης. Τα αποτελέσματα της συγκεκριμένης έρευνας έδειξαν ότι οι μετανάστες μαθητές κάποιες φορές αντιμετωπίζουν δυσκολίες στα γλωσσικά κυρίως μαθήματα και βιώνουν κάποια φαινόμενα ρατσισμού και βίας και επιθετικότητας. Για να επιλυθούν αυτά τα προβλήματα, οι εκπαιδευτικοί κάνουν κάποιες συζητήσεις με τους μαθητές και γενικά προσπαθούν να τους ωθήσουν να αποδεχτούν τους μετανάστες συμμαθητές τους. Ακόμα, για τον ίδιο λόγο, εφαρμόζουν την ομαδοσυνεργατική διδασκαλία, επιδιώκουν να οργανώσουν διάφορες δράσεις σε συνεργασία με τους τοπικούς κοινοτικούς φορείς και προσπαθούν να έχουν καλή συνεργασία με τους γονείς των μεταναστών μαθητών
description: Nowadays many people are obliged to migrate so as to find better conditions to live and work. Some of them come to Greece as immigrants. Especially the last years Greece has become a land of welcoming immigrants from different countries, like SSR, Albania and Syria. All these people came to Greece to work, to have a better life and some of them aimed to go to Europe using Greece as a crossroad. The greek government is obliged to integrate all these immigrants in the greek community and this is something which can be afforded by education. The education, which helps to integrate the immigrant students, has to depend on the acceptance of some cultural hints of these children and, for this reason, it has to be formed, so as to combine cultural and linguistic things from the greek and the maternal language of these students. Furthermore, the teachers and the headmasters of the schools have to try and integrate the immigrant children and help them to be accepted by the other students. However, something like that cannot always be possible and this has the result that the immigrant students are sometimes exposed to different forms of racism, violence, aggression and school and community exclusion. These problems hold back the integration of those students and, as a consequence, they have low grades at school and, sometimes, they are led to illegal behavior. Those problems can be solved if the immigrant children are integrated and accepted by their other classmates. Therefore, teachers have to try and utilize some teaching techniques, such as team-working teaching approach, theatrical games, role-play games, literature, traditional music and dances and use of the school library. For these techniques to be successfully used in a class with immigrant children, first of all, an intercultural approach has to exist, with which students can experience some empathy feelings for their immigrant classmates. However, besides these teaching techniques, a good relationship between the teacher and the parents of the immigrant students is essential, so that these children will be able to do their best at school and feel that they are accepted by their school and the outer community. According to all these, it is obvious that the purpose of this survey is to examine the opinion of Greek elementary-school teachers about some things related to the adaptation and the performance of immigrant students. For this purpose to be satisfied, questions written in an interview paper were posed to the participants. In this survey participated 33 elementary-school teachers from 4 schools of the municipality of Thessaloniki. The results of the survey showed that the immigrant students have sometimes difficulty basically in lingual lessons and experience different forms of racism, violence and aggression. These problems can be solved when teachers talk with the other students and generally try to make them accept their immigrant classmates. Additionally, for the same purpose they utilize team-working technique approach, they wish to organize different activities in cooperation with the local community services and they try to have a good relationship with the parents of the immigrant children